Grišoniškių tvenkinys
Grišoniškių tvenkinys – tvenkinys Lietuvoje, Varėnos rajone, 11 km į pietryčius nuo Varėnos. Sudarytas užtvenkus Mazupio upę (Ūlos intakas) 11,5 km nuo jos žiočių. Tvenkinio ilgis iš šiaurės rytų į pietvakarius – 0,7 km, plotis – iki 0,16 km. Altitudė 159,8 m. Šiaurinis krantas užpelkėjęs, vakariniame ir šiauriniame krante stūkso Dainavos miškas, rytiniame krante – miškeliai ir dirbami laukai (buvęs Grišoniškių kaimas). Skersai tvenkinį kertantis kelias dalija į dvi dalis: pietinę mažesnę ir šiaurinę – dvigubai didesnę.